Evidenčna številka: 6029-1/2020-3

**OBVESTILO O IZREDNIH RAZMERAH**

Spoštovani starši,

obveščamo vas, da bo **od ponedeljka, 16.03.2020 dalje, OŠ Mežica ZAPRTA** (do predvidoma 27.03.2020)**.** Razlog: razglasitev epidemije izbruha korona virusa v R Sloveniji.

**Od ponedeljka, 16.03.2020, bo SAMO za NUJNE PRIMERE** organizirano varstvo učencev OŠ Mežica, in sicer le za učence od 1. do vključno 5. razreda**.** Sprejemali bomo **le zdrave učence** staršev, ki so dolžni opravljati delo pri delodajalcu in to izkažejo s pisnim potrdilom/izjavo delodajalca. Nujne primere poklicev smo določili na podlagi okrožnice MIZŠ, civilne zaščite in kriznega štaba naše občine:

* zaposlenih v zdravstvu,
* policiji,
* vojski,
* zaporih,
* komunalnih službah,
* živilskih trgovinah,
* lekarnah,
* domovih za ostarele,
* dežurne v šolah in vrtcih,

in

* službah civilne zaščite.

V primeru, da je eden od staršev doma (porodniška, bolniška, dopust, brezposeln, možnost varstva zaradi ne - nujnih del,…), drugi pa v navedenih poklicih, **MORA biti UČENEC DOMA.**

Da bomo IZREDNO DEŽURSTVO pod POSEBNIMI POGOJI lažje organizirali, vas prosimo, da nas obvestite o morebitni PRISOTNOSTI vašega otroka na mail: ravnatelj@os-mezica.si do **nedelje, 15.03.2020 do 12.00**. Brez potrdila/izjave delodajalca otroka v varstvo **NE bomo** sprejeli.

Prosimo vas, da z VSO SKRBNOSTJO presodite, ali varstvo zares potrebujete ali lahko otroka zaupate v drugo varstvo.

**V šoli bomo uvedli poostreno higieno ter poseben protokol prihoda in odhoda otrok ter odraslih. Prosimo, da upoštevate naša navodila in pravila, v okviru katerih bomo delovali v kriznih razmerah.**

**O vseh nadaljnjih informacijah in ukrepih vas bomo obveščali preko naše spletne strani os-mezica.si.**

HVALA ZA RAZUMEVANJE!

 Ravnatelj:

dr. Janko Plešnik